JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu abikaasa Joy.
Tahame teid täna jällegi julgustada,
sest vähemalt mina ise vajan küll julgustust.
Julgustavad lood piiblitegelastest,
kes on läinud läbi raskuste ning saavutanud ikkagi edu.
Kaks sellist on Joosua ja Kaaleb, kes vaatamata kõigile oludele,
vastuseisule ja pikale ooteajale pääsesid Jumala tõotatud maale.
Saan alati julgustatud, kui loen nende kohta.
Seega Joosua ja Kaaleb.
Joosua on teel tõotatud maale.
Just, sellest me täna räägimegi.
Läheme meiegi koos nendega.
Lugu algab Joosua 1. ptk-is sellega, et Joosuast saab rahva juht.
Joosua raamat 1:1: "Ja pärast Issanda sulase Moosese surma
kõneles Issand Nuuni poja Joosuaga, Moosese teenriga, öeldes:
"Mooses, mu sulane, on surnud.
Ja nüüd võta kätte, mine..."
Ta ütleb, et tõuseksin ja läheksin.
"mine üle Jordani, sina ja kogu see rahvas,
maale, mille ma annan neile, Iisraeli lastele!"
Võime seda kirjakohta pidada ka enda elu kohta käivaks.
Mina olen teel tõotatud maale.
Olen näinud ja lugenud Piiblist imelisi asju.
Piibel on täis imelisi
ja suurepäraseid tõotuseid, mis kõnetavad mind.
Olen neid vaadanud ja imetlenud ning need on ka lohutanud mind,
aga nüüd olen jõudnud sellesse punkti,
et ma ei soovi neid enam üksnes imetleda
vaid kavatsen tõusta ja minna sinna sisse.
Kavatsen need endale saada ja võtta need enesele.
Aamen.
Joosua on minemas tõotatud maale.
Milliseid juhtnööre annab Issand meile tõotatud maale minekuks?
Millised juhised Ta annab, kui läheme tõotatud maale?
Just nii. See on nii huvitav.
Just see, mida sa lugesid.
Lugu algab kohe sõnadega: "Võta kätte ja mine!"
See kõnetab mind.
See ütleb, et tõuseksin masendusest ja lootusetusest.
Issand justkui rõhutab,
et sina ja kogu rahvas lähete tõotatud maale.
Just nii, te lähete sinna.
"Maale, mille ma annan neile.."
Me ei võta seda enesele ise.
Issand annab selle neile, Iisraeli lastele!
"Kõik paigad, kuhu teie jalatald astub,
annan ma teile, nagu ma Moosesele olen öelnud:
kõrbest ja siit Liibanonist kuni suure jõeni, Frati jõeni,
kogu hettide maa kuni suure mereni
päikeseloojaku pool saagu teie maa-alaks."
See saagu teie maaks. - Üldse mitte väike maatükk.
"Ükski ei suuda sulle vastu panna kogu su eluajal.."
Ka mitte asjad, mis meid masendavad.
Issand ütleb: "Ükski ei suuda sulle vastu panna kogu su eluajal."
Nõnda nagu Issand oli Moosesega, nõnda on Ta ka meiega.
"Nõnda nagu ma olin Moosesega, nõnda ma olen sinuga,
ma ei lahku sinust ega jäta sind maha."
Kas pole mitte julgustav?
Võime ütelda ka sulle otse ja öelda ka iseenestele:
nõnda nagu Jumal oli Moosesega, nõnda on Ta ka meiega
ja võibolla isegi veel rohkem, sest meil on nüüd uus leping.
Nüüd pole Jumal üksnes meiega
vaid lausa elab meie sees oma Püha Vaimu kaudu.
Kui oled võtnud Jeesuse vastu, siis oled uuesti sündinud
ja Püha Vaimu kaudu elab Jeesus sinu sees.
Me võime olla tõeliselt julgustatud, kindla ja hea meelega.
See kirjakoht jätkub 6. salmist nõnda: "Ole vahva ja tugev,
sest sina pead andma sellele rahvale pärisosaks maa,
mille ma vandega nende vanemaile tõotasin anda neile!"
Siin on siis esimene nõuanne.
"Ole vahva ja tugev.."
Ole tugev ja täitsa julge.
Mis on nõuanne number kaks?
Jah, 7. salmis korratakse sama käsku: "Ole ainult vahva ja hästi tugev."
Sellele järgneb teine soovitus, aga tahtsin enne seda ütelda.
et see on väga oluline, et oleksime kindlad ja tugevad.
See ei tähenda karmikäelisust
vaid usku Jumala heasse tahtesse ja Ta Sõnas olevatesse tõotustesse.
Need võivad puudutada tervenemist, sugulaste paranemist või päästet.
Võibolla palume Issandalt majanduslikes raskustes abi.
Me võime uskuda nendesse lubadustesse.
Vahel peame haarama neist kõvasti kinni
ega anna mingil juhul alla, sest need tõotused kuuluvad mulle.
Nendest kinni hoidmine nõuab tugevust ja julgust.
Seda on hea endale meelde tuletada, et see on nii tähtis.
Ma ei tohi anda alla, pean olema tugev ja vapper.
Näiteks kui vajan uut töö- või õpingutekohta.
Kui ootan, et mõni uks avaneks, siis vajan tugevust ja julgust.
Ta annab seejärel teise nõuande:
"tehes hoolsasti kogu Seaduse järgi, mille mu sulane Mooses sulle andis;
ära kaldu sellest ei paremale ega vasakule,
et sa võiksid teha targasti kõikjal, kuhu sa lähed!"
Ta ütleb seega, et püsiksime Minu Sõna ehk Piibli õpetuse juures.
Ära kaldu sellest paremale ega vasakule.
Ära vaata vasakule ega paremale vaid vaata siia.
See ei tähenda, et peaksime orja kombel
või nagu variserid omal ajal täitma igat käsuseaduse punkti.
See tähendab just seda, et kui loeme siit:
"Ole vahva ja tugev!", siis ma ka jään selle juurde.
Võtan seda kui tõotust ning jään selle juurde.
Olen tugev ega vaata paremale ega vasakule.
Ma olen vahva ja tugev.
Ta jätkab: "Ärgu lahkugu see Seaduse raamat sinu suust..."
Oluline ka rääkida, mida Piibel ütleb.
See on tõeliselt tähtis.
Meelsasti räägime kõigist raskustest või millised on katsumused
ning räägime kõike muud peale vapruse ja tugevuse.
Issand soovitab meil seda Sõna hoida ka suus.
"vaid mõtle sellele päeval ja öösel,
et sa peaksid hoolsasti kõike, mis sinna on kirjutatud..."
Miks?
"sest siis õnnestub su teekond ja siis on sul kordaminek!"
See on muidugi väljakutse, kui leiame Piiblist mõne tõotuse.
Loeme, et Tema haavade kaudu olen saanud terveks
või Filiplaste 4:9, et Ta täidab kõik me vajadused
oma rikkust mööda või saame mõne prohveteeringu.
Kui saame Jumala Sõna, algab, nagu Joy ütles, sellel seismine.
Kas me hoiame sellest kinni?
Argipäeva keskel on see päris suur väljakutse.
Sõna, mida Jumal räägib meile, võib olla täitsa vastupidine sellele,
mida me tunneme ja millised on olukorrad.
Seetõttu ütleski Jumal Joosuale, et ta peab olema vahva ja tugev
ning püsima selles tõotuses, et nad vallutavad selle maa.
Nad olid just sellises olukorras,
et nende jaoks oli maa vallutamine täiesti võimatu.
Sinul võib olla sama olukord, kus su elus on mõni valdkond,
mis näib selline, et sa seda ei suuda võita.
Jumal ütleb sulle: "Ole vahva ja tugev, usu minu sõnasse."
Külvaja tähendamissõnas
ütleb Piibel, et kui Sõna tuleb, tahavad olukorrad selle röövida.
Väljakutsed ja raskused tahavad, et me loobuksime sellest tõotusest.
Nagu Joy ütles, hakkamegi rääkima
ainult katsumustest ja olukordadest, mitte sellest, mis on Jumala Sõnas.
See ongi paras väljakutse.
Kui tõuseme ja otsustame minna tõotatud maale,
võtta Piibli sõnu ja lubadusi oma ellu, siis ootavad meid ees hiiglased.
Jõuame kohe hiiglasteni.
Hiiglased on just kõik need asjad, mis ütlevad, et see ei õnnestu.
See ei või nii olla ja Issand ei või olla nii hea.
Sul ei tasu proovidagi.
Meid tabab me oma ebakindlus.
Meil võib olla soov minna teenima, tahaksin kirjutada raamatu,
sooviksin maalida või mul on mõni muu unistus.
Siis tulevad hiiglased ja ütlevad, et see ei tasu ennast ära.
Oled selles vilets ega ole seda teinud ja sel pole mõtet.
Ole tasa, keegi ei taha sind kuulata.
Mis mõttega ütled midagi?
Tuhat erinevat häält, mis ütlevad erinevaid asju.
Need tahavad meid masendada ning need ongi hiiglased.
Issand ütleb: "Ole vahva ja tugev, sest olen teile andnud selle maa.
Tema on selle juba valmistanud, aga meie ülesanne
on tõusta, olla vapper ja tugev ning minna ja võtta see enesele.
Peame astuma oma jalaga selle lubaduse peale.
Ta ütleb: "Kõik paigad, kuhu teie jalatald astub.."
Mitte kohad, mida kaugelt vaatame vaid paigad, kuhu jalatald astub.
Peab minema üle Jordani.
Peab minema ja midagi tegema.
Tuleb see kätte võtta.
Sel hetkel tulevad hiiglased.
Üheks hiiglaseks võib mõnikord olla ka raha.
Raha püüab dikteerida, mis on võimalik, mis võimatu.
Te ei saa seda teha.
Näiteks kristlikku kooli või lasteaeda,
kus meil on pea igal aastal olukordi, milles need hiiglased räägivad,
et see on võimatu ja me ei saa seda tööd jätkata.
Ometi me kogu aeg jätkame ja Jumal täidab meie vajadused.
Jeesus ütleb Matteuse evangeeliumis 6:24:
"Keegi ei saa teenida kahte isandat,
ikka on nii, et ta vihkab üht ja armastab teist
või et ta pooldab üht ning põlgab teist.
Teie ei saa teenida nii Jumalat kui mammonat."
Ma tahan sind julgustada:
ära lase rahal dikteerida, mis on Jumalale võimalik.
Ära lase rahal ka öelda, mis on sinu jaoks võimalik.
Peaaegu alati unistused ja unelmad, mille Jumal on meisse pannud
ning mida Ta meile näitab, ongi ka majanduslikult võimatud.
Ometi need on võimalikud, kui tegutseda Temaga koos.
Miks on see nii ?
Miks on nii, et Issanda plaan meie jaoks on suurem, kui see,
mida suudaksin, üksinda teostada?
Kui otsustan ise, mida peaksin tegema,
siis suudan ma midagi üsna väikest.
- See on küll tõsi.
Kui otsin Teda ja Tema plaani, siis mu südames
hakkavad põletama suuremad asjad ning palju rohkem asju.
Ta lükkab mind hellalt aga järjekindlalt selle poole,
et usaldaksin Teda ja julgeksin minna edasi.
Need on suuremad.
Tema plaanid on suuremad.
Seega olen sunnitud uskuma, et Tema on minuga ja aitab mind.
Tal on suurem plaan.
Plaan, mis on nii suur, et mina ei suuda seda kontrollida.
Võin siiski minna sellesse.
Mind julgustas Smith Wigglesworth'i raamat.
See rääkis tema oma elust.
Ta oli jumalamees, kelle kaudu sündisid
paljud tervenemisimed ja paljud said imelist abi.
Issand aitas tema kaudu väga mitmeid inimesi.
Ta ütles nõnda: "Teame, et inimese keha
vajab kolme sooja söögikorda päevas.
Miks me siis arvame,
et vaim saab hakkama ainult ühe külma suupistega nädalas?"
Piibel ütleb, et inimene ei ela üksnes leivast
vaid igast sõnast, mis lähtub Jumala suust.
See tähendab, et vajame toitu.
Seepeale ütles ta ka,
et iga kord, kui ta sööb toitu, võtab ta ka Jumala Sõna annuse.
Mitte lihtsalt ei lase lugedes silmadega üle
vaid ta lausa toidab end Jumala Sõnaga.
Sedasi tegi ka üks teine imeline jumalamees George Müller,
kes pidas 1800. aastatel Inglismaal orbudekodu.
Tal ei olnud toetajaskonda ega regulaarseid annetajaid,
aga tema orbudekodus oli kaks tuhat viissada last
ja palju erinevaid hooneid ning mitmeid töötajaid.
Tal polnud mingit muud tulu, kui vaid palvetamine ja usk.
Ta kogus nõnda oma elu jooksul üheksa miljonit.
Ta ütles, et igal päeval,
enne kui ta sõi hommikusööki, toitis ta ennast Jumala Sõnaga.
Ei loe lihtsalt vaid toidan end.
See on sama, mida öeldakse Joosua raamatus.
"Ärgu lahkugu see Seaduse raamat sinu suust,
vaid mõtle sellele päeval ja öösel,
et sa peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!"
Jumala Sõna annab meile jõudu.
Küsimus on, miks see annab meile jõudu?
Kui Joosua vajas üldse midagi, oli selleks usk.
Ta vajas usku.
Ta oli minemas tõotatud maale ja juhtis rahvast võimatul missioonil.
Ta vajas usku ja seega ütles Jumal: "Püsi minu Sõna juures!"
Usk tuleb kuulmisest ja kuulmine Kristuse Sõna kaudu.
Nagu Joy ütles, me peame võtma aega.
Kui soovime, et Jumala tõotused
täituksid meie eludes, siis peame püsima Sõnas.
Sõna sünnitab iseenesest usku.
Kui kuuleme korraks mõnda tõotust,
kuid püsime ikka oma argielu juures ja räägime ikka vaid probleemidest,
püsime nendes mitte Sõnas, siis see ei toida meie usku
ega kanna meid väljakutsetest läbi.
Väljakutsed meie elus võivad olla vahel tõeliselt suured.
Siis ei aita ühest tõotusest,
mida kuulsid möödunud aastal mõnelt prohvetilt.
Nii see ei käi.
Ma vajan Sõna igal päeval.
See toidab mu usku igal päeval ja ma vajan usku igal päeval.
Kui iisraellased olid esimesel korral teel tõotatud maale,
olid nad näinud imesid ja nuhtlusi, mida Issand tegi vaarao ees
ning kuidas Issand pööras vaarao südame,
et kogu rahvas pääses orjusest koos Egiptuse kulla ja hõbedaga.
Nad olid nii hea tervise juures, et nende hulgas polnud lonkajatki.
Kui nad jõudsid Punase mere äärde ja egiptlased ajasid neid taga,
nägid nad, kuidas Issand poolitas Punase mere kaheks
ning nad läksid mööda kuiva maad sellest läbi.
Nad nägid veel ka seda, kuidas Issand hoolitses nende eest.
Ta tõi kaljust vett ja andis neile taevast mannat,
nii et neil oli toitu ning nad said eluga hakkama.
Nad olid näinud Jumala imesid üha uuesti.
Seejärel nad jõudsid tõotatud maa piirile ja Issand ütles:
"Ma olen andnud selle teile. Siin see on.
Minge ja vaadake, milline see on, samuti vaadake kõiki neid vilju."
Nad näevad, et see on hea maa.
See on suur ja imeline, viljakas ja hea maa.
Ometi, kuigi nad olid näinud neid tõotusi ja imesid,
nad ikkagi ei uskunud ega julgenud minna edasi.
Nad hakkasid kuulama hirmutusi, et seal on kindlustatud linnad
ja rahvas on seal nagu hiiglased ning nad ei saa sellega hakkama.
Kirjas heebrealastele 3:15 räägitakse just sellest.
"Täna, kui teie tema häält kuulete,
ärge tehke oma südant kõvaks nagu nurina ajal." -
kes siis olid need kuuljad, kes nurisesid?
Eks ju kõik need,
kes olid Egiptusest välja läinud Moosese juhtimisel?
Aga kelle peale ta viha tõusis neljakümneks aastaks?
Eks nende peale, kes patustasid, kelle kehad langesid kõrbes surnuna?
Aga kellele ta siis vandus, et nemad ei saa tema hingamisse,
kui mitte neile, kes olid sõnakuulmatud?
Nii me näeme, et nad ei võinud
sisse pääseda oma uskmatuse pärast.""
Täna sellest teemast rääkides, võib olla sinu olukord nii raske,
et oled kibestunud ja pettunud Jumalas.
Nii võib juhtuda.
Ometi ei ole siin ega ka me eludes probleem kunagi Jumalas.
Tema on hoopis lahendus.
Heebrea kirja kirjutaja rõhutab, et me ei paadutaks oma südant
vaid usuksime Jumalasse, sest Jumalale on kõik võimalik.
Sama Jumal, kes tegi siis imesid, teeb neid ka tänapäeval.
Jumal, kellele miski ei olnud siis võimatu.
Ei Punane meri ega Egiptuse armee või tühi kõrb, kus puudus toit ja vesi.
Ta on sama Jumal ka täna igaühe jaoks meist.
Võime otsekui raputada eneselt ära masenduse
ja raputada maha kõik vana ning võtta uue hoiaku.
Võtta Joosua ja Kaalebi hoiak
ning seista Jumala lastena, Jumala tütarde ja Jumala poegadena
ning tuletada meelde, et see, kes elab meie sees,
on suurem kui see, kes on maailmas.
Ta ütleb: "Joy, usu ainult, lihtsalt usu!"
Ta julgustab meid.
Joy, Ma elan sinus.
Olen juba andnud ja valmistanud.
Pean olema vaid vapper ja kindel ning käima Ta jõus päevast päeva.
Võin usaldada, et Ta on minu karjane.
Ta on hea karjane,
kes juhatab mind sammhaaval, kui ma ei löö käega ega anna alla.
Ma lähen kogu aeg edasi.
Palvetame.
Tänu taevane Isa,
et ükski probleem pole Sinu jaoks liiga suur.
Ükski olukord pole liiga raske.
Tänu, et näeme Sinu Sõnas,
et juhatasid rahva tõotatud maale läbi kõikide väljakutsete ja raskuste.
Tänu Issand, et meile kõikidele on olemas tõotatud maa.
Olgu tervise-maa või majandusliku kindlustatuse maa,
heade inimsuhete vabaduse maa või mis tahes muu tõotatud maa.
Tänu Issand, et saame palvetada ja uskuda, et viid meid kõiki edasi.
Tänu, et me võime tõusta
ja teed meid kõiki tugevamaks ning lohutad igaühte.
Taganegu masendus ja ebausk Jeesuse nimel.
Tulgu vabadus igaühele.
Tänu, Issand, et me saame üles tõusta ja teada,
et kõikvõimas Jumal, kes on meie Isa,
on meiega ja meie poolel ja viib meid tõotatud maale.
Tänu, et teed seda Püha Vaimu kaudu.
Piibel ütleb, et kui Püha Vaim tuleb meisse, saame väe ülalt.
Tänu Püha Vaim,
et julgustad ja tugevdad kõiki tõusma ja julgelt edasi minema.
Issand ma tahan Sind tänada, et Sina oled ehitaja ja taastaja.
Sina oled parandaja ja teeradade käidavaks tegija.
Issand tänan sind, et ehitad ja parandad just nüüd ka meie eludes.
Parandad, mis on katki,
taastad ja teed terveks asju Jeesuse nimel.
Tänu, et saame laiendada oma telke ja saame avardada oma südant
ja uskuda Su abisse just seal, kus meil on eriti raske.
Issand ma tänan Sind,
et viid meid oma armastuses kogu aeg aina edasi ja edasi.
Issand, tänan Sinu shalom-rahu eest.
Selle imelise rahu eest, mis puudutab igat eluvaldkonda.
Jeesuse nimel, aamen.
Tänu teile kõikidele taas ka tagasiside eest.
Aitäh ka palveteemade eest.
Eelmisel nädalal sain jälle ühe palvevastuse.
Üks inimene palvetas tütre eest ning ta tütar sai terveks.
Tänu Jumalale. Halleluuja!
Kui soovid rohkem infot meie töö kohta,
külasta meie kodulehekülge: www.kristillinenkoulu.org
Sealt saad infot meie kooli ja lasteaia kohta.
Tahan sind julgustada ka toetama TV7 kanalit.
Praegusel ajal tuleb iga vahendit kasutada evangeliseerimiseks.
See on alati olnud oluline, aga see on tähtis ka tänapäeval.
Kui pimedus kasvab, peame olema valguseks ja soolaks.
Võid toetada annetustelefoni kaudu, helistades numbrile 9001777
Kõne maksab Eestis 7 eurot.
Võid kasutada ka ekraanile tulevaid Taevas TV7 kontonumbreid.
Ole õnnistatud ja tea, et Issand tõesti on koos Sinuga.
Võid julgelt olla vapper ja tugev nagu Joosua ja Kaaleb. Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin